พร้อมหรือยังวีโว่
โอเค ทำงานกันได้
สุภาพสตรีและสุภาพบุรุษ
โชว์อยู่ทางนี้
อยู่ทางนี้
เพื่อคุณๆ เราได้จัดเตรียม
การแสดงอันตระการตาไว้
อยู่ทางนี้
เร่เข้ามาเพื่อนเอ๋ย
มาเริ่มกันเลย
ขอเชิญพบกับหนึ่งเดียวคนนี้
วีโว่
"วีโว่"
ไมค์เปิดรึยัง
เร่เข้ามา เร่เข้ามา ลุยกันเลย
โอเค คนดูไม่ค่อยเยอะ แต่ก็แค่อุปสรรคนิดหน่อยเนอะ
ไว้เราเริ่มโชว์ คนก็จะแห่กันมาเอง
ห่างบ้านมาแค่สองช่วงตึก ไม่ใช่อะไรใหม่
นี่คือมุมของเราในพลาซ่า มาดูท่าเต้นสุดซ่า
สตรีและบุรุษทุกท่าน ผมคือวีโว่ ตัวคิงคาจู
คิงคาจูคือตัวอะไร
ที่รักจ๋า ผมว่าคุณพร้อมรับสิ่งใหม่ๆ แล้วนะจ๊ะ
ดูผมเหวี่ยงไป ร้องเพลงไปให้คุณ
ร้องมันทุกอย่างที่ใจคิด เพื่อให้คุณต้องร้องกรี๊ด
เฮ่
นั่นอันเดรส เขาร้องเพลง
- เฮ่ - เฮ่
นายกับฉัน เราช่างไม่เหมือนใคร
รักษาทุกจังหวะให้แม่นไว้
เราสืบสานการเทิดทูนเวลา รักษาจังหวะและท่วงท่า
นักดนตรีเอกทั้งสองของท่านนั้นคือที่สุด
นาฬิกาดังติ๊กต๊อก ผมก็ขอร็อกจังหวะสุดมัน
ดูนะ ตอนที่คนให้เงินเรา
เราทำแบบนี้ทั้งวัน ทุกวัน
จุ๊บทีนึงมามะ
เดี๋ยวกลับมา ทีนี้ดูนะ
นายกับฉัน เราช่างไม่เหมือนใคร
รักษาจังหวะให้แม่นเป๊ะ
โอเค คุณอาจจะคิด
"ตัวคิงคาจูมาเต้นแร้งเต้นกา ที่คิวบาทำไม
ปกตินายอยู่ในป่าดิบชื้นไม่ใช่เหรอ"
ผมอาจจะตกลงใส่ลังสินค้าตอนยังเด็ก
รู้ตัวอีกทีก็มาโผล่ที่ใหม่ ไม่ได้ร้องเพลงเดิมอีกต่อไป
จำได้แค่ว่าหิวแต่ต้องหนี
จากตัวอื่นที่หิวยิ่งกว่าหิว ไล่ผมขึ้นต้นไม้หัวซุกหัวซุน
แต่เดาสิว่าใครมาช่วย พร้อมกีต้าร์เตรสของเขา
อันเดรสไง ใช่
ให้พรด้วยท่วงทำนอง
มาจากไหนเหรอเจ้าตัวเล็ก
ชอบดนตรีมากใช่ไหมล่ะ
ลงมาจากต้นไม้ได้แล้ว
มาอยู่ด้วยกันก็ได้นะ
แต่จะตั้งชื่อนายว่าอะไรดี
นายชอบทั้งดนตรีและมีชีวิตชีวา ฉันมีชื่อที่เหมาะกับนาย
วีโว่
และถ้าคุณๆ ชอบใจ ก็ช่วยส่งหมวกต่อๆ กันไป
ส่งต่อไปแบบนั้น ช่วยส่งหมวกต่อๆ กันไป
และถ้าคุณๆ ชอบใจ ก็ช่วยส่งหมวกต่อๆ กันไป
นี่วีโว่ และผมก็เร็วกว่าแมวทั่วไป
และถ้าคุณชอบใจ ก็ส่งหมวกต่อๆ กันไป
ส่งต่อไปแบบนั้น ช่วยส่งหมวกต่อๆ กันไป
และถ้าคุณๆ ชอบใจ ก็ช่วยส่งหมวกต่อๆ กันไป
ใช่แล้ว ผมปรับตัวเข้ากับบ้านหลังใหม่
นายกับฉัน เราช่างไม่เหมือนใคร
- รักษาจังหวะ - รักษาจังหวะ
- ตรงเวลา - ตรงเวลา
- เฮ่ - และพวกเราชอบใจ ก็เลยส่งหมวกต่อๆ กันไป
ส่งต่อไปแบบนั้น ช่วยส่งหมวกต่อๆ กันไป
และพวกเราชอบใจ ก็เลยส่งหมวกต่อๆ กันไป
ส่งต่อไปแบบนั้น ช่วยส่งหมวกต่อๆ กันไป
นายกับฉัน เราช่างไม่เหมือนใคร
พวกเขาช่างไม่เหมือนใคร
รักษาจังหวะ ทุกเวลา
ตรงเวลา
และนั่นแหละเพื่อนๆ เขาทำกันแบบนี้ในฮาวานา คิวบา
ความแม่นยำ จังหวะเวลา ไม่มีสักครั้งที่ไม่เข้าท่า
เพราะถึงแม้อันเดรสกับผม อาจไม่ได้พูดภาษาเดียวกัน
แต่ถ้าเป็นเรื่องดนตรี เรากลับเข้ากันได้ดี
เราต่อเพลงกันได้ทุกที
แสดงได้ดีเหมือนเคยนะวีโว่
หิวหรือยัง
อยากกินครอแก็ตไหม
หรือมะม่วงดี
มีคนชอบมะม่วงแฮะ
คุณอาจจะมองเราแล้วคิดว่า "คนพวกนี้ช่างมีชีวิตที่เพอร์เฟ็กต์"
และคุณก็อาจจะถูก
ก็ใช่
จนกระทั่งจดหมายมาถึง
โอเค
คุณ...
มีจดหมายมาถึง
ขอบใจมากนะมอนโตย่า
"มาร์ตา แซนโดวัล ดิแอซ"
มาร์ตา
ได้ไง
มาร์ตา ใครเหรอมาร์ตา
"ที่รักของฉัน อันเดรส"
ที่รักเหรอ ใครคือมาร์ตา
"ฉันจะเขียนถึงคุณยังไงดี ในเมื่อเราจากกันมาหลายปี"
พอฉันเตรียมอำลาวงการ ความทรงจำก็พรั่งพรู
ถึงบทเพลงอันงดงามที่เราเคยสรรค์สร้างด้วยกัน
ฉันไม่รู้ว่าคุณจะให้อภัยฉันได้ไหม ที่เงียบไปตั้งแต่เราจากกันเมื่อหลายปีก่อน
แต่ไม่มีอะไรที่จะมีความหมายไปกว่า การที่เราจะได้ร้องเพลงด้วยกันอีกครั้ง
"ฉันจะจัดคอนเสิร์ตอำลา วันที่ 16 มิถุนายน
ที่แมมโบ้ คาบาน่าในไมแอมี
"มาร์ตา แซนโดวัล"
ถ้าคุณจะไปที่นั่นพร้อมกีต้าร์เตรสของคุณ ฉันก็จะได้รู้ว่าคุณยังรู้สึกเหมือนเดิม
หวังว่าจะไม่สายไปนะคะ
ด้วยรัก มาร์ตา"
ไม่อยากเชื่อเลย
มาร์ตา แซนโดวัล
คุณพูดว่ามาร์ตา แซนโดวัลเหรอ
โชว์อำลาของมาร์ตาเหรอ
เดี๋ยว เดี๋ยวก่อน ใครคือมาร์ตา
คุณจะไปไมแอมีเหรอ
ไม่ๆ เราออกจากอะพาร์ตเมนต์ไปที่พลาซ่า
เราเดินทางกันแค่นั้น สองช่วงตึก
คุณต้องไปนะอันเดรส
คุณจะได้แสดงที่ไมแอมีด้วยกันสักที
อะไร ไม่นะ คนดูของเราอยู่ที่นี่
ผมไปไมแอมีไม่ได้หรอก ผมแก่แล้ว
ใช่ มีเหตุผล รู้ข้อจำกัดตัวเอง
เอาเลยทุกคน ลงขันกัน ค่าตั๋ว
อย่าเพิ่งคิดไปไกล
ใครคือมาร์ตา
ฮัลโหล
มาร์ตาคือใคร
"มาร์ตา แซนโดวัล"
เดี๋ยวนะ
นี่คุณเหรอ
ผมก็นึกว่าคุณแก่ตั้งแต่เกิด
พวกคุณเป็นคู่หูกันเหรอ
มาร์ตา...
เธอเป็นดาวเด่นของฮาวานา
มีเสียงที่ไพเราะที่สุดในคิวบา
และเธอก็เป็นรักแท้ของฉันด้วย
แค่ฉันไม่เคยเผยความในใจกับเธอ
ทุกคนรู้ว่าวันนึงเธอจะเป็นดาวดัง
"ลาลาฮา บาร์"
คืนนึงหลังจบโชว์ที่คนดูเต็ม ฉันก็รู้ว่าได้เวลาของฉันแล้ว
ในที่สุดฉันก็รวบรวมความกล้า เพื่อบอกความรู้สึกออกไป
แต่ทันใดนั้นเราก็ถูกขัดจังหวะ โดยโปรโมเตอร์จากสหรัฐฯ
เขาเสนอโอกาสให้มาร์ตา ได้แสดงที่แมมโบ้ คาบาน่าในไมแอมี
มาร์ตาดีใจจนตัวลอย
ในที่สุดฝันของเธอก็เป็นจริง
และตอนนั้นเอง
ฉันก็ตระหนักว่าถ้าฉันบอกความในใจออกไป
เธออาจจะไม่ทำตามหัวใจตัวเอง
ฉันจึงเก็บความรู้สึกไว้กับตัวเอง
และไม่พูดมันออกไป
เมื่อไม่มีเธอ ฮาวานาก็ว่างเปล่า
หัวใจฉันก็เช่นกัน
ความรักและความเศร้าทั้งหมดของฉัน
ฉันนำไปใส่ในบทเพลง
เพลงที่เจ็บปวดเกินกว่าฉันจะเล่นไหว
เพลงที่มาร์ตาจะไม่มีโอกาสได้ฟัง
อยู่นี่ไงวีโว่
เพลงสุดท้ายที่ฉันแต่ง
"แด่เธอมาร์ตา"
ว้า เธอไม่เคยได้ฟังเลย
เศร้าจัง
แต่ตอนนี้เพื่อนเอ๋ย ฉันมีของขวัญที่ดีที่สุดในโลก
โอกาสครั้งที่สองไง
อะไรครั้งที่สองนะ
เราจะไปแมมโบ้ คาบาน่า
แมมโบ้อะไรนะ
มีที่แห่งหนึ่ง
ไกลออกไปหลายไมล์
ที่ซึ่งจังหวะฝังลึกสุดใจ
และไม่จากไปไหน
นั่นคือสิ่งที่บอกได้ว่า
คุณได้มาถึงแมมโบ้ คาบาน่าแล้ว
หัวใจเต้นเร็ว
เสียงแตรสอดประสาน
ดังจนไม่ได้นอนไปอีกนาน
นี่คือโอกาสของฉัน
ที่จะได้เต้นรำอีกครั้ง
ในแมมโบ้ คาบาน่า
แมมโบ้ คาบาน่า คาบาน่า คาบาน่า
เดี๋ยวๆๆๆ ช้าก่อน
ทุกอย่างช่างดูรีบเร่ง
เราจะไปจากบ้านเกิด
พร้อมกับบันทึกจากอดีตกาล
ไม่ๆๆ ไม่นะ อยู่บ้าน
ใช้ชีวิตที่เราสร้างขึ้น
กับบทเพลงที่เราเล่น
วีโว่ อย่าได้กลัวไป
มันยังไม่สาย
เกิดอะไรขึ้น
"แมมโบ้ คาบาน่า"
ฉันได้เห็นและได้ยินทั้งหมดเพื่อนของฉัน
ให้ความบันเทิง
อะไรเนี่ย
ในโถงนั่นกับเธอ
เดี๋ยวก่อน
มาร์ตาร้องเพลงก้องกังวาน
แต่ท่วงทำนองที่เธอขับขานเป็นของฉัน เช่น...
แมมโบ้ คาบาน่า
มันยังไม่สาย
อันเดรส
แมมโบ้ คาบาน่า
มันยังไม่สาย
พรุ่งนี้ไปกัน
แมมโบ้ คาบาน่า
ไม่อยากเชื่อเลยว่าคุณคิดจะไปจริงๆ
วีโว่ นายคงตื่นเต้นสินะ
ไม่ ผมไม่ได้ตื่นเต้น
เราไม่ใช่คนไมแอมี เราเป็นชาวเมืองเล็กๆ เราเป็นชาวพลาซ่า
ไม่ต้องห่วง ทุกอย่างจะโอเค
รับนะ
นี่
ฟังนะวีโว่
ฉันต้องเอาเพลงนี้ไปมอบให้มาร์ตา
เธอต้องได้รู้ว่าฉันรักเธอ
แค่เพลงเดียวเอง
นี่วีโว่ จะไปไหนน่ะ
เฮ้อ วีโว่
เขาคิดอะไรอยู่
นั่งเครื่องบินไปไมแอมีเนี่ยนะ
ผ่านมาตั้ง 60 ปีแล้ว จะถ่อไปซะไกลเพื่อโชว์เดียว
เพื่อเพลงเดียว
เพลงเดียวจะทำอะไรได้
ฉันทำอะไรอยู่เนี่ย
ไม่เอาน่าวีโว่
กระเป๋ามันจัดเองไม่ได้หรอก
โอเค
วันนี้อากาศดีเหมาะกับการเดินทาง
อรุณสวัสดิ์
ผมขอโทษจริงๆ เรื่องเมื่อคืน
แต่ผมว่าเรา...
อันเดรส
แด่มาร์ตา
ฮาวาน่าสูญเสียเพื่อนที่แสนดี อย่างอันเดรส เฮอร์นันเดซ
หลายต่อหลายปี ที่เสียงกีต้าร์เตรสของเขาก้องกังวานไปทั่วพลาซ่า
และในหัวใจของเราด้วย
เราทุกคนตื่นเต้นมากเมื่อรู้ข่าว
ว่าอีกไม่นานเขาจะได้พบกับมาร์ตา แซนโดวัลอีกครั้ง
แต่อนิจจา โชคชะตาไม่เข้าข้าง
ไงคุณผู้หญิง
ฉันโรซ่า เฮอร์นันเดซ
อันเดรสเป็นลุงของสามีฉันที่เสียไปแล้ว
ฉันกับกาเบรียล่าลูกสาวมาจากฟลอริดา
นี่เป็นครั้งแรกที่เรามาคิวบา...
นั่นแม่ฉันเองฉัน
ฉันชื่อแกบี้ นายชื่อวีโว่ใช่ไหม
นี่ ฉันรู้นะว่านายรู้สึกยังไง
ฉันก็เสียพ่อไปเหมือนกัน
สายสัมพันธ์ของคาร์โลสกับคิวบาเป็นสายใย
ที่เวลาและระยะทางไม่อาจตัดขาดได้
สายใยที่ไม่อาจตัดขาดได้ เราก็มี
ครอบครัวก็ต้องดูแลกันว่าไหม
เห็นไหม นายเข้าใจ
เดี๋ยว ฉันนึกอะไรดีๆ ออกแล้ว
นายน่าจะไปอยู่กับฉันที่ฟลอริดา
ใช่ พรุ่งนี้เราจะกลับบ้านกัน มาเลย เข้ากระเป๋ามา
เดี๋ยวๆ วีโว่ นายจะไปไหน
กังวลว่าจะเข้าห้องน้ำที่ไหนเหรอ
ไม่เป็นไรนะ ฉันมีทิชชู่เปียกอยู่ในนี้
ขอบคุณมากนะคะ ที่อ้าแขนต้อนรับกาเบรียล่ากับฉัน
มาใช้ช่วงเวลานี้เพื่อกล่าวคำอำลา
ระหว่างที่เราฟังเพลงอีกเพลง เพื่ออันเดรส เฮอร์นันเดซ
คุณใช้เวลาทั้งชีวิตเพื่อสร้างเสียงเพลง
ผมคิดไปเองว่าบทเพลงไม่มีวันจบ
แต่ตอนนี้ทุกอย่างเงียบงัน
ผมต้องการเพียงเล่นดนตรีกับคุณอีกครั้งเพื่อนรัก
คุณผล็อยหลับขณะฮัมเพลง
พระอาทิตย์ขึ้นแล้ว คุณยังนอนนิ่ง
เหลือเพียงผมอยู่ที่นี่
ผมมีเพียงหนึ่งคำขอ
อีกสักเพลง อีกหนึ่งเพลงเท่านั้น
ขออังกอร์ก่อน
อย่าเพิ่งจากไปไหน เรายังมีเพลงที่ต้องเล่น
นี่ ผมบอกว่า
ขออีกสักเพลง อีกหนึ่งเพลงเท่านั้น
สิ่งเดียวที่ผมปรารถนา
โปรดให้สัญญาณว่ามันยังไม่สาย
มันยังไม่สาย
อีกหนึ่งเพลงเท่านั้น อีกหนึ่งเพลงเท่านั้น
ถ้าคุณจะมีชีวิตอยู่ต่อไป มันจะอยู่ในบทเพลง
อีกหนึ่งเพลงเท่านั้น อีกหนึ่งเพลงเท่านั้น
หนึ่งเพลงให้ใครคนหนึ่งได้รับฟัง
อีกหนึ่งเพลงเท่านั้น อีกหนึ่งเพลงเท่านั้น
ผมจะพาเพลงนี้กลับบ้านที่ที่มันควรอยู่
อีกหนึ่งเพลงเท่านั้น อีกหนึ่งเพลงเท่านั้น
สิ่งเดียวที่ผมต้องทำ คือร้องให้ดังกว่าเสียงของความกลัว
ผมต้องการคุณเคียงข้างเพื่อ
อีกหนึ่งเพลงเท่านั้น อีกเพลงเดียว
คุณต้องได้อังกอร์
ผมต้องออกเดินทาง
ไปถึงที่นั่นให้ทันเวลาโชว์
ให้ทุกคนได้รับรู้
ว่ายังมีอีกเพลงนึง อีกเพลงเดียว
ได้เวลาเข้มแข็ง เพื่อการเดินทางข้างหน้า
ร้องเพลงข่มความสงสัย ร้องเพลงข่มความหวาดหวั่น
ด้วยเสียงกรีดร้องกึกก้อง ฝ่าความหวาดกลัว
ดุจแสงอาทิตย์ส่องผ่านก้อนเมฆ เหมือนว่าคุณยังอยู่
ห้ามร้องไห้
ผมจะออกเดินทาง
ผมจะเข้มแข็ง ใช่ ผมจะก้าวต่อไป
ได้เวลาของอีกหนึ่งเพลง
ยัยเด็กบ๊องนี่
แกบี้ ทำอะไรอยู่ลูก
แค่เล่นเพลงค่ะ
เผื่อวีโว่จะได้ยิน แล้วหนูจะได้พาเขากลับไปฟลอริดาด้วย
จริงด้วย เธอมาจากฟลอริดา
กาเบรียล่า แม่บอกว่าไง ห้ามเลี้ยงสัตว์แล้ว
นะคะ
ไม่ได้
อีกอย่าง เราพาสัตว์ป่าขึ้นเครื่องบินไม่ได้หรอก
คุณนายเฮอร์นันเดซ
ดีใจจังที่มาทันก่อนคุณไป
แกบี้น้อย เรารู้ว่าหนูรักดนตรี
เหมือนลุงอันเดรสของหนู
เราจึงอยากส่งเธอกลับบ้าน พร้อมด้วยเครื่องดนตรีของเขา
ลูกแซกเก่าแก่ คลาเวส
ดูเจ้านี่ซะก่อน
ขอบคุณค่ะมอนโตย่า
ที่ให้หีบเพลงกับลูกฉัน
เข้าใจไหมคะแม่
ดนตรีอยู่ในสายเลือดของเธอ
คิวบา คิวบา
ฉันรักดนตรีของคิวบา
นี่แหละ
มาร์ตา ผมมาแล้ว
เป็นไงคิวบา เดี๋ยวจะจัดจังหวะให้
ขอบคุณๆ แกบี้
แม่มั่นใจว่าคนทั้งคิวบารู้แล้วว่าลูกมา
ขอโทษค่ะ ฝีมือเล่นหนูอาจจะแรงไปหน่อย
เล่น เสียงหนวกหูเรียกว่าเล่น...
ดีเลย แท็กซี่มาแล้ว
มอนโตย่า ขอบคุณนะคะ
ขอบคุณค่ะมอนโตย่า
ลาก่อน ซ้อมเพลงทุกวันนะ
"จุดหมาย: คีย์เวสต์ ฟลอริดา"
หัวฉัน
ฉันคงไม่เหมาะกับการเดินทางจริงๆ
ฉันอยู่ไหนเนี่ย
กี่โมงแล้ว
โอเค 10 โมง ยังมีเวลาอีก 10 ชั่วโมง
อ๋อใช่ ยัยเด็กสะพายเป้
ดูซิว่าแม่มีอะไร
ตื่นเต้นกับวันนี้ไหมจ๊ะ
แน่นอนค่ะ
วันนี้มีอะไรนะ
วันแรกที่ลูกจะไปขายคุกกี้ กับหมู่แซนด์ดอลลาร์ไง
อ๋อ หนูว่าไม่ล่ะค่ะ
หนูทนพวกแซนด์ดอลลาร์มามากแล้ว
แกบี้ พูดอะไรของลูก ลูกเพิ่งไปชุมนุมมาครั้งเดียว
หนูรู้
แต่ได้เวลาที่ต้องก้าวไปข้างหน้าแล้ว
ก้าวไปข้างหน้าเหรอ
ลูกเพิ่งเข้าหมู่
ยังต้องทำความรู้จักกันอยู่เลย
หางไม่เคยทำให้ผิดหวัง
นะ ให้โอกาสพวกเขาหน่อย
ดูสิคะ หนูทำวีดีโอลาออกแล้ว
คุกกี้
ลาก่อน ไปละ บาย
"ไปนะ ดอลล่าซ์"
สร้างสรรค์มาก
เดี๋ยวๆๆ ตอนนี้เด็ด หนูเปลี่ยนพวกเขาให้เป็นตัวตลกซอมบี้
ซื้อคุกกี้ของฉัน
กาเบรียล่า มาเรีย โรซ่า เฮอร์นันเดซ ลูกเป็นสมาชิกหมู่นี้
พวกเขาหวังพึ่งลูก ลูกจะทิ้งไปเฉยๆ ไม่ได้
ทำไมล่ะคะ
ลูกรัก ลูกจะผลักไสทุกคนออกไปตลอดไม่ได้นะ
ถ้าอย่างน้อยไม่พยายามเข้ากับเด็กคนอื่นบ้าง
ลูกจะเหงามากนะจ๊ะ
กาเบรียล่า ฟังแม่นะ ลูกต้องทำ
แม่ยอมให้ลูกทำผมสีม่วงแล้ว ลูกต้องทำเพื่อแม่บ้าง
แต่แม่คะ พวกนั้นถ้าไม่คุย
เรื่องขายคุกกี้ ก็เรื่องตราเนตรนารี
ไม่ก็ปกป้องเอเวอร์เกลดส์
น่าเบื่อจะตาย
ลูกจะไปขายคุกกี้
ลูกจะถ่ายเซลฟี่
และลูกก็จะต้องสนุกและมีเพื่อนบ้าง
ทีนี้ก็ไปใส่เครื่องแบบได้ น่ารักจะตาย
ทางปลอดโปร่งแล้ว เผ่นได้
ไม่เป็นไร ก็แค่ข้าวของของคุณปู่ที่ตายไปแล้ว
กลิ้งไปตามพื้นด้วยตัวเอง
เล่นหีบเพลงได้น่าขนลุก
ไม่เป็นไร
- วีโว่ นายมาด้วย - ใช่ แล้วตอนนี้ฉันก็จะไปแล้ว
นายตามฉันมาใช่ไหมล่ะ
แล้วก็แอบเข้ากระเป๋าฉัน
เพราะนายรักฉัน
ฉันดีใจที่นายมานะวีโว่
ฉันมีเพื่อนใส่สร้อยข้อมือมิตรภาพด้วยกันแล้ว
เพื่อนซี้กันตลอดไป
นี่ ปล่อยนะ เก็บมือไว้กับตัวด้วย
อยู่นิ่งๆ
ตลอดไปมันนานนะหนู ฉันต้องไปส่งเพลง
ยินดีที่รู้จัก ไปล่ะ
"เอ็นโซ่"
"ดูปรี"
"สไปค์"
นี่มันป้ายหลุมศพเล็กๆ เหรอ
สวนสัตว์เลี้ยงฉันน่ะ
เคยเป็นน่ะ
แกบี้
แม่มาแล้ว หลบเร็ว
ไงคะแม่
ทำไมแม่เจอชุดนี้ในไมโครเวฟ
หนูเอาไปอบแห้งมั้งคะ
ลูกเอาไปอบ...
นั่นอะไร
แม่บอกกี่ครั้งแล้วว่าห้ามเอาอาหารเข้าห้อง
เดี๋ยวก็มีตัวอะไรมากินหรอก
เอาเครื่องแบบของลูกไป
แม่หมายถึงผ้าคลุมล่องหนของหนูเหรอ
แกบี้
หนูรู้สึกเหมือนจะเป็นลมพิษ
คันคอขึ้นมาซะงั้น
นี่เครื่องแบบเนตรนารี ไม่ใช่ภูมิแพ้
เอานี่ รีบเปลี่ยนชุดได้แล้ว
เราไม่อยากไปขายคุกกี้สายนะ
อยากสิ
เห็นไหมวีโว่
แม่ไม่เข้าใจฉันเลย
แม่อยากให้ฉันใส่เครื่องแบบ
ให้ฉันเป็นเหมือนคนอื่นๆ
แต่ฉันไม่เหมือนคนอื่น
เพราะว่า...
ฉันเด้งไปตามจังหวะของฉันเอง
ฉันคือตัวจี๊ดบนโลกจืดชืดใบนี้
ฉันคือสาวห้าวแสนซน แต่รู้อะไรไหม
ฉันขออยู่บ้านตีกลองของตัวเองดีกว่า
ฉันเด้งไปตามจังหวะของฉันเอง
ฉันคือตัวจี๊ดบนโลกจืดชืดใบนี้
ฉันคือสาวห้าวแสนซน แต่รู้อะไรไหม
ฉันขออยู่บ้านตีกลองของตัวเองดีกว่า
ฉันมีไวโอลิน แต่ก็ทำพังไป
ฉันเล่นแทมบูรีน แต่ก็หนักมือไป
เข้าใจใช่ไหม ก็คนมันพลั้งมือ
แต่ตอนนี้เราเป็นทีมเดียวกัน เราจะมีบทบาทสำคัญ
มีบทบาทสำคัญ เห็นไหมว่าฉันทำอะไรไป
ฉันเล่นคำ
ฉันเล่นเอาขำ
ฉันไม่เคยหยุด
ฉันก็แค่สาวน้อยเปรี้ยวจี๊ดสุดๆ
ฉันเด้งไปตามจังหวะของฉันเอง
ฉันคือตัวจี๊ดบนโลกจืดชืดใบนี้
ฉันคือสาวห้าวแสนซน แต่รู้อะไรไหม
ฉันขออยู่บ้านตีกลองของตัวเองดีกว่า
พิเศษ พิเศษ เขียนอยู่เต็มไปหมด
ฉันน่ะพิเศษ พิเศษ
ฉันคือเด็กที่เด็กคนอื่นๆ เข้าไม่ถึง
ฉันมีที่นั่งส่วนตัวบนรถบัส
ฉันคือฉันเอง ไม่ใช่เรา
"เธอเยอะไปแล้วนะ" "เบาๆ ลงหน่อย"
ลองอีกทีไหมล่ะ ฉันเป็นฉันเอง
โย่ ฉันเยอะแล้วไง ฉันต้องเป็นอิสระให้ได้
แล้วฉันก็มีเพื่อน เราเป็นทีมเดียวกันและเราก็
เด้งไปตามจังหวะของเราเอง
เราคือตัวจี๊ดบนโลกจืดชืดใบนี้
ฉันคือสาวห้าวแสนซน แต่รู้อะไรไหม
ฉันขออยู่บ้านตีกลองของตัวเองดีกว่า
โซโล่
"เอ็นโซ่ ดูปรี สไปค์"
นั่นแหละโซโล่
ฉันบินเดี่ยวมาตลอด
ฉันเร่งเครื่องตอนโลกหมุนแบบสโลว์โม
ค่อยๆ คิดไป เวลาที่ฉันไม่รู้
ฉันรู้ว่ามันดูเหมือนฉันจะเหงาหงอย
คนอื่นๆ ชอบคิดว่าฉันหงอยเหงา
เห็นห้องนี้ แล้วก็คิดว่ารู้จักฉัน
นี่พวก พวกเธอไม่รู้จักฉัน
ฉันอยู่ในโลกของฉันเอง
เราเด้งไปตามจังหวะของเราเอง
เราคือตัวจี๊ดบนโลกจืดชืดใบนี้
ฉันคือสาวห้าวแสนซน แต่รู้อะไรไหม
ฉันขออยู่บ้านตีกลองของตัวเองดีกว่า
เราเด้งไปตามจังหวะของเราเอง
เราคือตัวจี๊ดบนโลกจืดชืดใบนี้
ฉันคือสาวห้าวแสนซน แต่รู้อะไรไหม
ฉันขออยู่บ้านตีกลองของตัวเองดีกว่า
เด้ง
นายหายไปไหนแล้วล่ะ
นี่อะไร
ยัยเด็กนั่นรั่วเหลือล้นจริงๆ
เนี่ยเหรอฟลอริดา
นกพลาสติก
ฟลอริดานี่แปลกๆ แฮะ
ทีนี้ฉันก็แค่ต้องตามหามาร์ตา
ช่วยหน่อยอันเดรส ช่วยให้สัญญาณอะไรสักอย่าง
อะไรก็ได้ ชี้ทางไปเลย
สัญญาณอะไรก็ได้
"คืนเดียวเท่านั้น"
"การแสดงอำลา"
"มาร์ตา แซนโดวัล"
แมมโบ้ คาบาน่า
ขอโทษฮะ รถบัสนี้ไปไมแอมีใช่ไหม
ใช่แล้วครับ
เยี่ยมเลย แมมโบ้ คาบาน่า ฉันมาแล้ว
มันยังไม่สาย ฉันจะขึ้นรถบัสคันนี้
สวัสดี สวัสดี
ตรงนี้มีคนนั่งไหม
นี่ ห้ามสัตว์เลี้ยง สัตว์ประหลาด
หรือตัวอะไรก็แล้วแต่ ลงไปจากรถฉัน
ตราบใดที่ฉันยังอยู่
ชอบเหรอ
ผมคิดเองเลยนะ
นายนี่น่ารักจัง
ขอบคุณ
ท่าจะอร่อยด้วย
อย่านะ ไปให้พ้น
อยู่นี่เอง
ไม่ๆๆ
ฉันรู้แล้วว่านายมาฟลอริดาทำไม
นายกำลังตามหามาร์ตา
ฉันอ่านจดหมายของมาร์ตาแล้ว
ปู่อันเดรสอยากไปร่วมโชว์ของเธอคืนนี้ใช่ไหม
นายก็พยายามจะไปเหมือนกันเหรอ
แต่ทำไมล่ะ
นี่อะไร
"แด่มาร์ตา" เหรอ
ปู่แต่งเพลงให้เธอเหรอเนี่ย
เครื่องบินของเธอจะจากไปในตอนเช้า อีกไม่นานโลกจะเห็นเธอเปล่งประกาย
ฉันหวังว่าฉันจะไปกับเธอได้ แต่เส้นทางของเธอไม่ใช่ของฉัน
รู้ไหมว่านี่หมายความว่าไง
เขาไม่เคยได้บอกว่า "ผมรักคุณ"
วีโว่ นี่สำคัญมากนะ มาร์ตาต้องได้ฟังเพลงนี้
และฉันจะพานายไปที่นั่น
จริงเหรอ
โชว์อำลาของมาร์ตา จะจัดที่แมมโบ้ คาบาน่าในไมแอมี
เรามีเวลาไม่มาก
แต่ไม่ต้องห่วง ฉันมีแผน
ก่อนอื่น ลงกระเป๋าฉัน
ทุกอย่างเพื่ออันเดรส ฉันจะทำทุกอย่างเพื่ออันเดรส
แต่นี่เป็นโชว์ครั้งสุดท้ายของมาร์ตา แซนโดวัล
- นะคะแม่ - ว่าไงนะ
ไมแอมีไม่ไกลซะหน่อย
ลูกเป็นแฟนเพลงมาร์ตา แซนโดวัลตั้งแต่เมื่อไหร่
ตั้งแต่เกิดเลย
ติ่งตัวจริง
บอกมาสักเพลงซิ
"เดสปาซิโต" ป่ะคะ
เตรียมตัวไปขายคุกกี้เลย อย่าให้แม่ต้องพูดซ้ำ
ไม่ต้องห่วง ฉันมีความคิดที่ดีกว่า
แล้วคิดจะทำความสะอาดเป้บ้างไหม
มีโน่นนี่เต็มไปหมด
แต่ไม่มีทิชชู่เปียกที่ไหนเลย
ไหนดูซิ
คีย์เวสต์ไปไมแอมี...
"เมโทร คีย์ เอ็กซ์เพรส"
เยี่ยม มันจะพาเราไปถึงทันเวลาโชว์
"มาร์ตา แซนโดวัล"
แมมโบ้ คาบาน่าเรามาแล้ว
"แมมโบ้ คาบาน่า"
คุณแซนโดวัล เป็นเกียรติมากที่ได้พบคุณค่ะ
เชิญทางนี้ค่ะ
พวกเราภูมิใจมากเลยค่ะ
ที่คุณเลือกแมมโบ้ คาบาน่า ให้เป็นที่จัดโชว์ครั้งสุดท้าย
มาร์ตา
จริงเหรอครับที่อันเดรส คู่หูเก่าของคุณ อาจจะขึ้นโชว์กับคุณคืนนี้
หวังว่านะคะ
ยินดีต้อนรับสู่ดาวทาวน์คีย์เวสต์อันงดงาม
ขั้นแรก ตั๋วรถบัส
"คีย์เวสต์ ไมแอมี"
จำไว้ ห้ามออกจากกระเป๋า
และถ้าใครถาม นายเป็นสัตว์เลี้ยงบำบัดอารมณ์ของฉัน
คุกกี้ค่ะ
มีคุกกี้ขายค่ะ
รายได้ทั้งหมดมอบให้การอนุรักษ์สัตว์ใกล้สูญพันธุ์
ไม่นะ พวกแซนด์ดอลลาร์
คุณเฮนชอว์ สนใจรับคุกกี้พะยูนรสมิ้นต์ไหมคะ
รู้ไหมคะว่าเอเวอร์เกลดส์เป็นที่อยู่ของพืชพรรณ และสัตว์ถึง 2,000 ชนิด
และ 70 ชนิดในนั้น...
ขอโทษนะคะ
ถ้าคุณซื้อถุงผ้าแซนด์ดอลลาร์
แทนที่จะใช้ถุงพลาสติก
มือคุณจะไม่เปื้อนเลือดจากการทำร้ายธรรมชาติ
ฉันไม่ใช่คนเลวนะ
ฉันแค่อยากได้คุกกี้
เราต้องเผ่นก่อนพวกนั้นจะเห็นเรา
เฮอร์นันเดซ
อ้าว สวัสดี เธอที่ผมบลอนด์
กับคนอื่นๆ
แกบี้ เครื่องแบบเธออยู่ไหน
ใช่ เรามีกฎนะเฮอร์นันเดซ
แซนด์ดอลลาร์ที่ใส่เครื่องแบบเท่านั้น จึงจะร่วมขายคุกกี้ได้
อะไรนะ
วันนี้มีขายคุกกี้เหรอ
ฉันนึกว่าเมื่อวานซะอีก
แต่เมื่อวานเธอก็ไม่มานี่
ก็จริง
ฉันมัวแต่ยุ่งช่วยสัตว์ตัวนี้อยู่
ทำอะไรน่ะ
น่ารักจัง
ขอเล่นด้วยได้ไหม
- ไม่ได้ - เต็มที่เลย เขาชอบ
ดูหน้านั่นสิ
- น่าเอ็นดูจัง - หยุดนะ นี่มันเกือบๆ จะรังแกสัตว์
- หูน้อยๆ - ขนปุยเชียว ชื่ออะไรเหรอ
เขาชื่อวีโว่
และเขาคือตัวพอสซั่ม
แกบี้ นั่นไม่ใช่พอสซั่มนะ
นี่คิงคาจู
สัตว์เลี้ยงลูกด้วยนมป่าฝนเขตร้อนแถบอเมริกาใต้ ที่หายากมาก
หรือที่รู้จักกันว่าหมีน้ำผึ้ง
"หมีน้ำผึ้ง" ไม่เคยได้ยินแฮะ แต่ก็ได้หมด
ตาเขาดูมัวๆ นะ
ขนก็ดูเหมือนจะเป็นขี้เรื้อน
"ไมแอมี"
- เคยพาไปหาสัตวแพทย์บ้างไหม - โทษที อะไรนะ
แกบี้ ต้องทำตามกฎนะ
เพื่อความปลอดภัยของเขาเอง เขาต้องฉีดวัคซีน และให้แพทย์สังเกตอาการหนึ่งสัปดาห์
หนึ่งสัปดาห์เหรอ
ใช่ แยกจากสัตว์อื่น
ไม่ได้อ่านคู่มือแซนด์ดอลลาร์เหรอ
อ๋อใช่ ทั้งสัปดาห์
เราทำไปแล้ว
ดี
งั้นเธอคงไม่ขัดใช่ไหม ถ้าจะขอดูใบรับรองการฉีดวัคซีน
ได้ จะหยิบให้เดี๋ยวนี้เลย
อยู่ในท้ายรถจักรยานของฉันเอง
ไม่ๆๆ นะ
แผนสำรองต้องมาแล้ว
เดี๋ยวนะ
จักรยานไม่มีท้ายรถนี่
ฉันเริ่มคิดแล้วว่าเธอไม่มีใบรับรองหรอก
ใช่ เพิ่งรู้เหรอ
สาวๆ เรามีสมาชิกแซนด์ดอลลาร์ ที่แหกคอกแล้วล่ะ
เคลื่อนพล
เปลี่ยนแผน เราจะดักขึ้นรถที่ป้ายหน้า
- จอดนะเฮอร์นันเดซ - ไม่นะ
ส่งคิงคาจูมา
ไม่ต้องห่วงนะ ฉันจะสลัดพวกนั้น
แล้วรถบัสล่ะ เราต้องไปขึ้นรถบัส
ไม่ได้ผลแฮะ
เร็วเข้าวีโว่ กลับเข้าเป้แล้วไล่พวกนั้นซะ
เอาไปกินซะ
สนุกไหมล่ะ
และนี่ก็ไม่ควรอยู่ในกระเป๋าเป้เด็ก
แต่เอาไปซะ
นี่ อย่าเชียวนะ
อ้าว ทิชชูเปียกอยู่นี่เอง
หยุดนะ หยุดเดี๋ยวนี้
"สเปรย์ปาร์ตี้"
จัดไป
เขาใช้สารเคมีราดตัวเอง
เขาร้องขอความช่วยเหลือ
แกบี้ ส่งคิงคาจูมา
คุณเฮนชอว์ คุณขับรถมาที่นี่เหรอ
คุณอยู่ห่างไปแค่สองช่วงตึกเอง
หน้าไม่อาย
- หน้าไม่อาย - หน้าไม่อาย
"กำลังออกจาก คีย์เวสต์"
เธอไปไม่รอดหรอก
ส่งเขามานะ
วีโว่ เกาะแน่นๆ นะเราจะโดดข้าม
ว่าไงนะ
อย่างงั้น
เอาละนะไมแอมี
เรามาแล้ว
ไม่ๆ ไม่นะ
นี่เราทำอะไรลงไป
เราปล่อยให้สัตว์น่าสงสาร ดูแลตัวเองไม่ได้
ร่อนเร่อยู่ในโลกที่เขาไม่มีทางรอด
งั้นกลับไปขายคุกกี้กันไหม
ขายคุกกี้เหรอ
ไม่ย่ะ เรามีหน้าที่ต้องช่วยเขา
เอวา
ว่า
เราต้องใช้เรือของพ่อเธอ
เพลง
อยู่ไหน อยู่ไหน อยู่ไหน
ยังอยู่ดี
เอาล่ะ เราอยู่ไหน รถบัสนั่นล่ะ
ไม่นะ
นางฟ้าทราย
วีโว่ นายน่าจะลองเล่นดูนะ
ดูฉันสิ ฉันเป็นแมว เหมียวๆ
ฉันต้องลงจากเรือลำนี้
นี่วีโว่
ฉันรู้ว่าเราตกรถบัส แต่ไม่ต้องห่วง ฉันมีแผนสาม
ถ้าเราใช้ทางลัด ผ่านเขตอุทยานแห่งชาติเอเวอร์เกลดส์
เราจะไปทันก่อนโชว์
โอเค แผนใหม่ ดูซิ
ว้าววีโว่ เราใจตรงกันเลย
อย่างกับใจเดียวกัน
ฉันนึกว่าจะเอาอยู่
ใจเดียวกันเหรอ
ถ้าเราใจเดียวกันเธอก็ต้องลนลานแล้ว
เพราะนั่นคือตั๋วไปไมแอมีของเรา
ตอนนี้เราติดอยู่บนเรือยักษ์ที่มุ่งหน้าไปคนละทิศ
เข้ากันไม่ได้กว่านี้ไม่มีอีกแล้ว
เข้ากันได้มันต้องแบบนี้
นี่คือเธอกับฉัน
เรามีนิยามคำว่า "แผน" ไม่เหมือนกัน
สำหรับฉันและคนที่มีเหตุผล ถ้าพูดถึงคำว่า "แผน"
แผนที่ดีจะไม่มีความผิดพลาด
แต่เธอ
"แผน" ของเธอมีแต่ทำตามอารมณ์
ทำอะไรน่ะ
แต่น แต๊น
บางครั้งก็ต้องแก้ปัญหาเฉพาะหน้า
ไม่มีทางลอยได้เด็ดขาด
และการเดินทางก็เริ่มต้นขึ้น
มันลอยได้ ลอยได้ซะงั้น
ระวังนะ
เอาล่ะ ขอเวลาแป๊บ
ไม่อยากเส้นเคล็ด
โอเค พร้อมยังวีโว่
พลาดไปไกล
ฉันตกเรืออย่างแรงเลย
เห็นไหมวีโว่
ขำกลิ้งเลย
มาร์ตา เรามาแล้ว
"ก๊อกๆ"
คุณโทรหาหุ่นยนต์ของแกบี้ ฝากข้อความไว้
แกบี้ แม่ส่งข้อความหาลูกหลายทีแล้ว โทรกลับมาหน่อย
เราเคยคุยกันแล้วนะ
"มาร์ตา แซนโดวัล คืนนี้สองทุ่ม"
ลูกไม่กล้าหรอก
"เมโทร คีย์ เอ็กซ์เพรส"
กล้าแฮะ
คาร์โลส ถ้าคุณช่วยได้ก็ดีสิ
ลูกได้นิสัยนี้จากคุณนะ
แผนคือต้องขึ้นรถบัส
แต่พอรู้ตัวอีกที เราทั้งคู่
ก็ลอยล่องล่องลอยไปยังที่ใหม่ๆ
เธอบอกว่าเรามาทางลัด
ฉันพยายามจะเปิดใจแล้ว
แต่ว่าไม่เห็นทางรอดเลย
นึกถึงโลกใบเล็กก่อนหน้านี้
มีเพียงคุณกับผม
เพียงแค่คุณกับผม
แต่ตอนนี้เส้นขอบฟ้าดูกว้างไกล
ถ้าไม่สู้ก็ตาย
ใช่ ถ้าไม่สู้ก็ตาย
สิ่งที่ฉันทำได้ยามทางคดเคี้ยว
คือเกาะโค้งไว้ให้มั่น
และสิ่งที่ฉันทำได้ยามหมดเรี่ยวแรง
คือดูว่ามีกำลังเหลืออีกเท่าไหร่
และสิ่งที่ฉันทำได้ยามแผนไม่เป็นดั่งใจ
คือยืนอย่างมั่นคง
และสิ่งที่ฉันทำได้ยามวันหนึ่งหมดไป
คือไหลไปตามน้ำ
ไหลไปตามน้ำ
รักษาจังหวะไว้ให้ดี
นี่วีโว่
กลัวเหรอ
รู้ไหม พ่อฉันเคยร้องเพลงให้ฟังเวลาฉันกลัว
อันเดรสก็เคย
นี่ เราร้องเพลงของมาร์ตาก็ได้
จะได้รู้สึกดีขึ้น
ฉันอยู่นี่ แค่ยืนอยู่อีกฝั่ง
เป็นกำลังใจให้คุณเสมอ
จ้องมองคุณโผบิน
การตีกลองอยู่ในสายเลือดของฉัน ฉันจะสอนให้
เธอเนี่ยนะจะสอนฉันตีกลอง
นี่วีโว่
ดูนี่สิ
ลองจังหวะง่ายๆ
ที่เธอทำอยู่เขาเรียกว่าเสียงรบกวน
ดูนี่
ว้าว นายเรียนรู้เร็วนี่
ฉันสอนเก่งขั้นเทพแหง
เล่นตามฉันนะ
ว้าว เจ๋งชะมัด
เห็นแววแล้ว
พรสวรรค์ดิบ
เอาเลยวีโว่
จัดเลยปู่
"ปู่" เหรอ ปู่ที่ไหนทำแบบนี้ได้
เจ๋งเลยวีโว่
นึกถึงโลกใบเล็กก่อนหน้านี้
ตอนนี้มีเพียงเธอกับฉัน
เพียงแค่เธอกับฉัน
แต่ตอนนี้เส้นขอบฟ้าดูกว้างไกล
ถ้าไม่สู้ก็ตาย
ใช่ ถ้าไม่สู้ก็ตาย
สิ่งที่ฉันทำได้ยามถนนคดเคี้ยว
- เราเด้งไปตามจังหวะของเราเอง - คือเกาะโค้งไว้ให้มั่น
เราเต้นไปตามจังหวะของเราเอง
และสิ่งที่ฉันทำได้ยามหมดเรี่ยวแรง
- เราเด้งไปตามจังหวะของเราเอง - คือดูว่ามีกำลังเหลืออีกเท่าไหร่
เราเต้นไปตามจังหวะของเราเอง
และสิ่งที่ฉันทำได้ยามแผนไม่เป็นดั่งใจ
- เราคือตัวจี๊ดบนโลกจืดชืดใบนี้ - คือยืนอย่างมั่นคง
คือตัวจี๊ดบนโลกจืดชืดใบนี้
และสิ่งที่ฉันทำได้
ยามวันหนึ่งหมดไป
คือไหลไปตามน้ำ ตามน้ำไป
รักษาจังหวะไว้ให้ดี
ไม่เอาน่า อย่าเพิ่งหยุดตอนนี้สิ
มาเคาะจังหวะกันต่อสิ คู่หู
ไม่เป็นจังหวะและฉันก็ไม่ใช่คู่หู
ไม่ต้องกลัวนะวีโว่ แค่ฝนตกปรอยๆ เอง
เดี๋ยวก็หยุด
เกาะแน่นๆ นะวีโว่
ไม่นะ
เพลง
เอาล่ะวีโว่ ฉันหยิบเอง
ไม่ ฉันหยิบเอง
วีโว่
ฉันมองไม่เห็น
ไม่นะ อย่าเชียวนะ
ได้แล้ว
- วีโว่ - ไม่นะ
ฉันคว้าได้แล้ว
เพลง
ไม่ต้องกลัววีโว่ ฉันจะดูแลมันเอง ฉันสัญญา
แกบี้
โอเค ไม่ต้องกลัว แค่ทำเพลงหาย
แล้วมันก็อยู่กับแกบี้
จะทำยังไงดี
ต้องคิดแผนใหม่ แผนใหม่ๆ
นึกออกแล้ว
แกบี้
"โรซ่า เฮอร์นันเดซ บ้านแสนสุขเพื่อครอบครัวสุขสันต์"
คุณโทรหาหุ่นยนต์ของแกบี้ ฝากข้อความไว้
กาเบรียล่า มาเรีย รับโทรศัพท์เดี๋ยวนี้
แม่เห็นตารางรถบัสในคอมพ์ลูก
ถ้าคิดว่าตอนนี้งานเข้าแล้วล่ะก็...
มันกำลังจะแย่ขึ้นไปอีก
"ไมแอมี"
แม่บีบแตรอยู่ข้างๆ รถบัสลูก
นี่แม่เอง
แม่รู้ว่าลูกได้ยิน
จอดเดี๋ยวนี้
อะไร...
คุณคงไม่ปล่อยให้ยัยนี่แซงหรอกนะ
ตราบใดที่ผมยังอยู่
ไม่ๆๆ อย่าได้ขับหนีฉันเชียวนะ
แกบี้
เธอไม่ขานตอบเลย ฉันต้องค้นให้ทั่วบึงนี้
นก มุมมองจากบนฟ้า เยี่ยมเลย
นี่พวกนาย ฉันต้องการให้ช่วยหาคนให้หน่อย
เยี่ยมเลย นก
ขอโทษนะ ฉันชื่อวีโว่
ฉันพลัดหลงกับเพื่อน
ผมสีม่วง ผูกไท...
ช่วยพาฉันบินขึ้นไปมองหาเพื่อนได้ไหม
ปกติฉันก็จะช่วยนะ
แต่ฉันกำลังเตรียมตัวจะนอนให้ดินกลบหน้าแล้ว
อะไร อย่าพูดอย่างนั้น ฉันมั่นใจว่าชีวิตนายยังมีอะไรมากมายรออยู่
ไม่ใช่อย่างนั้น ฉันจะนอนจริงๆ
ฉันแค่จะจำศีลจนกว่าจะหมดลมหายใจ
หมายถึงจนกว่าจะหมดฤดูจีบกัน
ฤดูจีบกัน ฟังดูไม่เข้าท่าเลย อย่างที่บอก...
นายไม่เข้าใจ ทั้งชีวิตฉันได้ยินมาตลอด
"ไม่ต้องห่วงนะแดนคาริโน่ ต้องมีฤดูจีบกันสักปี
ที่นายจะได้พบสาวในฝัน และความรักจะประคองนายขึ้นไป"
เยี่ยมมาก แต่ฉันมีเรื่องให้ช่วย
ความรักจะประคองนายขึ้นไป
และจะไม่ทิ้งให้นายผิดหวัง
เออ ใครๆ เขาก็รู้จักเพลงนี้
รักกันให้น้อยๆ หน่อย
ฉันเหลือเวลาไม่มาก
ฉันอยู่ที่นี่มาแปด... นับก่อน แปดฤดูติดๆ
ความรักไม่เคยประคองฉันขึ้นไป มีแต่ทิ้งฉันไว้ในหลุม
น่าเศร้า ยังไงก็...
ฉันเป็นนกปากช้อนที่ไม่มีตัวตน ไม่มีใครสนว่าฉันจะอยู่หรือตาย
โดยเฉพาะวาเลนติน่า
วาเลนติน่ามองฉันอยู่ใช่ไหม
- ใช่ - เอาเป็นฉันไม่รู้จักนาย
นายไม่รู้จักฉัน ขอให้หาเพื่อนให้เจอนะ
เดี๋ยว ออกมานะ นายเคยลองบอกความรู้สึกกับเธอหรือยัง
ยัง ฉันบอกเธอไม่ได้
ฉันกลัว
ไม่ ฉันเคยได้ยินแบบนี้มาแล้ว แล้วมันก็จบไม่สวย
ฉันจะสอนงานให้ แล้วนายจะต้องช่วยฉันตามหาเพื่อน ตกลงไหม
ก็ได้ ตกลง
ทีนี้ก็ไปแนะนำตัวเองซะ
สวัสดี เธอชื่อแดนคาริโน่
ผมหมายถึงผมชื่อแดนคาริโน่
ช่างน่าหลงใหล
ไม่ กลับลงหลุมแล้ว
อย่านะ นี่ ตั้งสติสิ
ยิ้มและชมเธอ
วาเลนติน่า...
นายทำได้
ดวงตาเธอเหมือนสระน้ำสองสระอันกว้างใหญ่...
ไม่สิ เหมือนลำธารอันกว้างใหญ่บนหน้าเธอ
ลำธาร บนหน้าฉันเนี่ยนะ
แย่แล้ว
เป็นคำชมที่ซึ้งที่สุดที่เคยมีใครชมฉัน...
กบติดคอ
โทษทีแกรี่
เหมาะกันซะงั้น
แดนคาริโน่
ขนคุณก็งามไม่เบานะ
เป็นอาหารตา... ลำธารให้ฉันได้มอง
เพราะที่จริงมันก็คือตาฉัน
ไปได้สวยแบบแปลกๆ แฮะ
ที่นี้จับมือเธอ
ขอโทษที
- ฉันขอโทษจริงๆ - ไม่ๆ ไม่เป็นไร
ผมมีตาอีกข้าง ทุกอย่างไปได้สวย
ระวังจะงอยปากด้วย
- ไม่ต้องรีบแดน หามุมเข้าให้ได้ - นั่นแหละ
ทางซ้ายหน่อย นั่นแหละ
นั่นแหละ
ทีนี้บินไปด้วยกัน
ความรักจะประคองฉันขึ้นไป
และจะไม่ทิ้งให้นายผิดหวัง
เยี่ยม
เฮ่ย เดี๋ยวสิ นายต้องช่วยฉันก่อน
กลับมานะ
เราตกลงกันแล้ว
โอเค ฟังนะทุกคน โชว์จะเริ่มในอีกสี่ชั่วโมง
เราต้องจัดคิวไฟให้พร้อมสำหรับเพลงสุดท้าย
ขอโทษนะจ๊ะสาวน้อย อันเดรสติดต่อมาบ้างไหม
ยังเลยค่ะ ฉันจะเช็กให้อีกเดี๋ยวนี้เลย
ขอบใจจ้ะ
คุณอยู่ไหนนะเพื่อนยาก
วีโว่
นายอยู่ไหน
ไม่นะ อยู่ไหนเนี่ย
เพลงอยู่ไหน
ไม่เอานะ วีโว่ฆ่าฉันแน่
ก็แค่เต่า
ไม่ใช่แค่เต่าย่ะ
เบ็คกี้เหรอ
มันคือเต่าทองแดงฟลอริดา นี่เป็นแหล่งของพวกมัน
เป็นสัตว์ท้องถิ่นของที่นี่ ไม่เหมือนเพื่อนของเธอ เขาหายไปไหนแล้วล่ะ
เขาหายตัวไป
เธอทำคิงคาจูหายในเอเวอร์เกลดส์เนี่ยนะ
ยินดีด้วยเฮอร์นันเดซ เธอฆ่าเขาแล้ว
เดี๋ยว อะไรนะ
คิงคาจูอยู่ในสภาพแวดล้อมนี้ไม่ได้
ศัตรูทางธรรมชาติของคิงคาจูคือสัตว์ทุกชนิดในนี้
เขาต้องถูกกักบริเวณและเธอจะช่วยเราตามหาเขา
ไม่ช่วยซะอย่าง
งั้นเธอคงไม่อยากได้นี่สินะ
ตามหาเพลงนี้อยู่ใช่ไหมล่ะ
ไม่ ไม่เห็นสนเลย
ก็ได้ งั้นเราจะรีไซเคิลมัน
เอวา
กินซะ
ได้
เดี๋ยว
ก็ได้ เธอชนะ
ฉันจะใส่เครื่องแบบ จะขายคุกกี้
จะทำอะไรก็ได้ที่เธอต้องการ
ส่งเพลงคืนมาเถอะนะ
เธอจะได้เพลง เมื่อคิงคาจูอยู่ในการดูแลของเราอย่างปลอดภัย
แกบี้
เธออยู่ไหน แกบี้
แหวะ
ล้อใครเล่นเนี่ย ฉันไม่เหมาะกับงานนี้
รอดออกจากหนองน้ำนี้ได้ก็บุญแล้ว
แกบี้
นายสั่งให้ฉันเงียบเหรอ
เพื่อนเอ๋ย เงียบๆ
ถามจริง นายรู้ไหมว่าฉันเจอ...
นายจุ๊ๆ ใส่ฉันเหรอ
พอกันที อยากให้ฉันเงียบใช่ไหม
ฉันจะเงียบให้ดู
เออ ก็ว่างั้น ไปเลยเพื่อน
เราอยู่กลางบึง
ใครจะสนเรื่องเสียงดัง
ฉันเอง
เสียงดังดีจังนะ
ไม่เคยเห็นนายแถวนี้เลย
ฉันชื่อลูทาดอร์ ชื่ออะไรล่ะเราน่ะ
วีโว่
ให้ตายสิ ชื่อน่าเกลียดชะมัด
ชื่อใหม่ของนายคือจอมโวยวาย
ไอ้หนูจอมโวยวายลั่นป่า
ใช่
ฉันไม่ใช่หนูนะ
แล้วตัวอะไร ชะนีเหรอ
ฉันเป็นตัวคิงคาจู
ฟังดูต่างแดนนะ
ฟังนะเจ้าคิงคาจูน้อย
ฉันเกลียดเสียงดัง
นายต้องเงียบไว้
มันเป็นกฎของฉัน
แถวนี้ใครๆ ก็รู้กันทั้งนั้น
ใช่ไหม
นั่นแหละที่อยากได้ยิน
ความเงียบสงัด
โทษที ฉันสัญญาว่าจะไม่ส่งเสียงสักแอะ
อยากให้เงียบเหรอ เงียบได้ เงียบสนิทเลย
ฉันรู้ว่านายจะเงียบสนิท
เงียบสนิทเหมือนตายเลย
เหมือนอาหารทั้งหลายแหล่ของฉัน
ดูมันสิ
เพื่อนเอ๋ย
นายไม่มีต้นไม้ให้ปีนหนีแล้ว
ขอบคุณพระเจ้า
รอดแล้ว
คุณคือนางฟ้าเหรอ
วีโว่ ฉันเอง
แดนคาริโน่ นายช่วยฉันไว้
ใช่ ฉันช่วยนายไว้
เพราะความรักช่วยฉันไว้
ว่าไงนะ
วีโว่ ตอนที่นายเจอฉัน
- ฉันอยู่ในจุดที่ต่ำสุด - สูงขึ้น
- นายฉุดฉันขึ้นมา - สูงมาก
และนายก็เปลี่ยนบุคลิกของฉัน
ให้กลายเป็นนักเต้นบัลเล่ต์ที่ไม่มีที่ติ ใช่ ฉันได้พบวาเลนติน่าของฉัน
ฉันเอง
ฉันบอกวาเลนติน่าเรื่องภารกิจรักของนาย
หมีน้ำผึ้งตัวน้อยผู้น่าสงสาร
วิ่งจนเหนื่อยแล้ว เราจะพานายไปเอง
และวาเลนติน่าผู้อ่อนหวานก็บอกว่า "ไปช่วยเขาบินหากัน"
พวกเราเลยลองแวะมาช่วยนายหาจากมุมบน
ความรักจะประคองขึ้นไป
และไม่มีวันทิ้งลงมา
เยี่ยมเลย หยุดร้องเถอะ เราอยู่สูงจากพื้นดินหลายไมล์
ความรักจะกระชากหัวใจ
และลากคุณไปทั่ว
มาช่วยกันหาเพื่อนนาย แล้วเราค่อยบินลงใต้
คุณเลือกเส้นทางที่จะส่งผ่านความรักที่เพิ่งค้นพบ
ที่ที่เรากำลังมุ่งไป เราไม่ต้องใช้ถนน
รอยเท้าเพียงชุดเดียวคือรอยเท้าแห่งรัก
ที่ลากคุณไปทั่ว
ลากคุณไปทั่ว ใช่
นายจะช่วยฉันเหรอ
ขอบใจนะ
อย่าห่วงให้ปวดหัวน้อยๆ เลย ฉันสัญญา เราจะหาเพื่อนเธอให้เจอ
ใช่แล้วจ๊ะแม่นกน้อยหมุนติ้วของฉัน
นกน้อยสุดที่รักของฉัน
แม่จะงอยงามน่าเอ็นดู
พ่อนักบินสุดเท่
โอเค รักน้อยๆ มองมากๆ หน่อย
ความรักจะประคองขึ้นไป
และไม่มีวันทิ้งลงมา
ความรักจะกระชากหัวใจ
และลากคุณไปทั่ว ใช่
วีโว่
ไม่เอาน่าวีโว่
เห็นไหม บอกแล้วว่าเขาไม่ออกมาหรอก
เบ็คกี้ คืนเพลงให้ฉันเถอะ
ไม่มีคิงคาจู ก็ไม่ให้เพลง
ตะโกนดังขึ้นอีก
ก็ได้
วีโว่ วีโว่ นายอยู่ไหน
วีโว่
วีโว่ อยู่ตรงนั้นนะ พวกแซนด์ดอลลาร์ตามฉันมาติดๆ เลย
พวกนั้นยึดเพลงไป แต่ไม่ต้องห่วง ฉันมีแผน
อยู่ตรงนั้นนะ อย่าขยับ
งู
ขึ้นเรือเร็ว
วิ่งๆๆ
มันตามเรามาติดๆ
เร็วขึ้นอีก
ทางนี้
โอเค ฉันว่าเราปลอดภัยแล้วล่ะ
ฉันว่าฉันคิดผิด
ไม่นะ มันจะฆ่าเรา
ก็ลองดูสิ
ไปให้พ้น
ถอยไป
มีอะไรอีกในนั้น
เอาสายรุ้งไปกินเจ้างูบ้า
เดี๋ยวนะ ได้ยินเสียงนั่นไหม
นั่นแกบี้ เธอกำลังแย่
นี่ลูทาดอร์
อย่ายุ่งกับพวกเธอ
ไอ้หนูจอมโวยวายลั่นป่านี่เอง
ใช่แล้ว ยิ่งโวยวายหนักด้วย
เลิกเสียงดังซะที
เหรอ แน่จริงก็เข้ามาสิ
ด้วยความยินดี
ขอโทษนะสาวๆ เดี๋ยวฉันมา
วีโว่ ทำอะไรน่ะ
ไม่รู้ แต่บางครั้งก็ต้องด้นสด
นายทำได้ วีโว่
แกบี้ คิงคาจูเอาชนะงูเหลือมไม่ได้หรอก
ยังจะหนีขึ้นต้นไม้อีกเหรอไอ้หนูจอมโวยวาย
พวกหนูอย่างแกไม่เคยเรียนรู้สินะ
อย่ามัวแต่ยืนทื่อสิตัวเอง ขุดหลุมให้เราหลบเร็ว
ผมรักคุณนะที่รัก
ไม่นะ
วีโว่ ระวัง
พอกันที พอได้แล้ว
แกหนีไม่ได้ตลอดหรอก
ได้สิ ตอนอยู่ฮาวาน่าฉันแสดงตั้งวันละห้ารอบ
คนดูก็หิน ไม่มีอะไรที่ฉันไม่เคยเจอ
ฉันต้องจัดเต็ม จัดให้ใหญ่ขึ้นไปอีก
รับบทยากเมื่อเราเป็นเหยื่อเผชิญหน้ากับนักล่า
ไม่มีเวลาอ้อนวอน ต้องหาทางโค่นมัน
เร่งเสียงให้ดังเมื่อพวกมันอยากให้เงียบ
เร่งจังหวะขึ้นอีกไม่ให้ใครปฏิเสธได้
เด้งให้หนักเมื่อถึงเวลา แล้วจัดหนักให้เต็ม
เพราะนายจะไม่หยุด จนกว่าจะหยุดพวกมันได้
แล้วก็จับพวกมันมัดเป็นปม
ปล่อยฉันออกไปนะ
- เย่ ไชโย - เก่งมากวีโว่
เดี๋ยว เราชนะเหรอ
แกบี้ เป็นอะไรหรือเปล่า
นายจัดการเจ้างูนั่นอยู่หมัดเลย
นายเป็นคิงคาจูที่บ้าจริงๆ
เขาเป็นฮีโร่
ฮีโร่ขนปุย
ฉันคิดผิดเรื่องนายนะวีโว่
คือฉันก็ยังคิดว่านายน่าจะถูกกักตัวสักสิบวันอยู่ดี
แต่นายก็ช่วยเราไว้จากสุดยอดนักล่า งั้นก็...
ฉันจะปล่อยไปละกันครั้งนี้
งั้นก็...
เราดีกันแล้วใช่ไหม
ใช่ เราดีกันแล้ว
งั้นขอเพลงเราคืนได้ไหม
ได้สิ เพลง
เดี๋ยว อะไรกัน เมื่อกี้ยังอยู่นี่เลย
หายไปไหนแล้ว
ไม่นะ
แด่มาร์ตา
อันเดรส...
เข้ามาจ้ะ
เขา...
เขามาแล้วเหรอ
คุณผู้หญิง
เสียใจด้วยนะคะ
"อันเดรส เฮอร์นันเดซ"
คุณใช้เวลาทั้งชีวิตเพื่อสร้างเสียงเพลง
ผมคิดไปเองว่าบทเพลงไม่มีวันจบ
ในตอนนี้ทุกอย่างเงียบงัน
ผมต้องการเพียงเล่นดนตรีกับคุณอีกครั้งเพื่อนรัก
เสียใจด้วยนะเรื่องเพลง
ขอบใจนะแดน
แล้ว...
ตอนนี้นายจะทำไงต่อ
หาทางกลับไปคิวบามั้ง
เมื่อไม่มีเพลงก็ไม่มีอะไรเหลือแล้ว
ฉันทำไม่สำเร็จ
ไม่เอา อย่าพูดอย่างนั้น นายทำทุกอย่างที่ทำได้แล้ว
แดน นายไม่เข้าใจ
อันเดรสให้ฉันทุกอย่าง
และพอเขาต้องการฉัน ฉันกลับหันหลังให้เขา
นี่เป็นโอกาสเดียวที่ฉันจะได้ทำให้มันถูกต้อง
และฉันก็ทำให้เขาผิดหวัง
ยามเครื่องบินแตะพื้นดิน
โปรดเก็บเพลงนี้ไว้ในใจเธอ
นั่นเพลงของปู่เธอเหรอ
ใช่
ยามเวลาผันผ่าน...
ไม่นะ เธอเริ่มอีกแล้ว
เธอกำลังฆ่าเพลงนี้ มันคือการสังหารหมู่ทางดนตรี
ฉันจะอยู่กับเธอ ยามเพลงนี้บรรเลง...
หยุดร้องแล้วฟังทำนองนะ
เห็นไหม เพราะจะตาย
นี่คือโน๊ตเพลง
เขียนตามลำดับให้คนฟังแล้วรื่นหู
คนที่รู้จักดนตรีเขาเรียกกันว่า "ทำนอง"
วีโว่ นายรู้ทำนองนี่
แหงอยู่แล้ว ทำนองเป็นรากฐานของดนตรี
ถึงเธอจะรู้เนื้อเพลง
ก็ต้องเรียนรู้ทำนองด้วย ถึงจะร้องได้เพราะ...
เดี๋ยวนะ เธอรู้เนื้อเพลง ฉันรู้ทำนอง
- วีโว่รู้ทำนอง - เธอรู้เนื้อเพลง
- แปลว่า... - เรายังมีเพลงอยู่
ภารกิจส่งต่อความรักดำเนินต่อแล้ว
หันเรือกลับ เราจะไปไมแอมีกัน
ว่าไงนะ
ได้ยินเจ้าคิงคาจูแล้วนี่ หันเรือกลับ
เรามีโอกาสอีกครั้ง
วีโว่ ดูนี่สิ
นายเล่นคีย์บอร์ดนะ แล้วฉันจะจดโน้ตเพลง
เครื่องบินของเธอจากไปในตอนเช้า
อีกไม่นานโลกจะเห็นเธอเปล่งประกาย
แบบว่าช่วยเล่นช้าลงหน่อยสัก 100 เท่าได้ไหม
ตลอดมาภายในห้วงใจเธอ
เสร็จแล้ว ทีนี้เราก็ต้องเอาไปมอบให้มาร์ตา
อีกอย่างนึง
"โดยอันเดรส เฮอร์นันเดซ"
"ด้วยความช่วยเหลือจากวีโว่และแกบี้"
ใช่เลย
ทุกคน ดูนี่สิ
ฉันว่าฉันเห็นไมแอมีแล้วล่ะ
ไม่นะ เราไปไม่ทันแน่เลย
งั้นก็ต้องแหกกฎกันหน่อย
เกาะคุกกี้ไว้แน่นๆ นะ
รอดหายนะมาได้อีกครั้ง
ไปให้เร็วกว่านี้ได้ไหม
เวลาของเราเหลือน้อย พระอาทิตย์ใกล้ตกเต็มที
เมื่อคิดว่าไปต่อไม่ไหว
เพื่อนใหม่กลับให้โอกาสอีกครั้ง
จงไปให้ถึงชายฝั่งเมืองไมแอมี
นึกถึงโลกใบเล็กก่อนหน้านี้
มีเพียงเธอกับฉัน เพียงเธอกับฉัน
แต่ตอนนี้เส้นขอบฟ้าดูกว้างไกล
และถ้าไม่สู้ก็ตาย
ใช่แล้ว ถ้าไม่สู้ก็ตาย
ไม-แอ-มี เวลาใกล้หมดแล้ว
คุณแซนโดวัล เหลือเวลาอีกครึ่งชั่วโมงนะคะ
ไม-แอ-มี เวลาใกล้หมดแล้ว
- เราต้องไปกันแล้ว - รู้แล้วน่า
ไม-แอ-มี เวลาใกล้หมดแล้ว
เร่งจังหวะขึ้นอีก
เธอชื่อแกบี้
อายุ 10 ขวบ เป็นลูกสาวฉันค่ะ
ฉันรู้ว่าเธอขึ้นรถมา
เธอซื้อตั๋วเรียบร้อยแล้ว
ฟังนะคุณผู้หญิง วันนี้ผมเหนื่อยพอแล้ว
ผมบอกแล้วไงว่าเธอไม่ได้ขึ้นรถมา
ผมต้องนอนแล้ว
"คืนเดียวเท่านั้น มาร์ตา แซนโดวัล"
เราจะไปถึงให้ทันเวลา และทำหลายอย่างที่เตรียมมา
เพราะมีเพียงเธอกับฉัน เพียงเธอกับฉัน
เราจะวิ่ง จะปีนป่าย จนกว่าจะถึงประตูชัย
เพราะไม่สู้ก็ตาย
ใช่ ไม่สู้ก็ตาย
ขอดูตั๋วด้วยค่ะ
กาเบรียล่า หยุดอยู่ตรงนั้นนะ
แย่แล้ว แม่มา
- นี่ - แกบี้
รปภ. มาที่ทางเข้าหน่อย
ไม-แอ-มี เวลาใกล้หมดแล้ว
คุณแซนโดวัล อีกห้านาทีนะคะ
ไม-แอ-มี เวลาใกล้หมดแล้ว
นี่ ปล่อยนะ
จับได้แล้ว
- ไปกันเถอะๆๆ - รู้แล้วน่าๆๆ
ไม-แอ-มี เวลาใกล้หมดแล้ว
- ยังไม่สายเกินไป -ยังไม่สายเกินไป
ใกล้ถึงแล้ว ไม่มีทางเลือก ต้องปีนแล้วล่ะ
ไม-แอ-มี เวลาใกล้หมดแล้ว
เราไม่มีเวลาแล้ว
บนนั้นวีโว่
ปีนขึ้นไปแล้วปลดล็อกประตูจากอีกฝั่ง
ไม่นะ
วีโว่เร็วเข้า พวกเขากำลังมา
มันเปิดไม่ออก
มีอะไร
- เธอไม่ได้อยู่ข้างล่างนี่ - งั้นต้องเป็นทางนี้แน่
โอเควีโว่ แผนสุดท้าย
นายต้องไปโดยไม่มีฉัน
ไม่เป็นไรนะ
นี่นะ เอาไป
"เพื่อนซี้"
นายจะได้ไม่ลืมฉัน
วีโว่ นายต้องทำภารกิจให้สำเร็จ
เพื่อเราสองคน
ก็ได้คู่หู
เราเจอตัวเธอแล้ว
หวัดดีค่ะแม่
ฉันเข้าใจ แต่มาร์ตากำลังเสียใจมากค่ะ
เธอบอกว่าเธอขึ้นแสดงไม่ได้
เอางี้ อีกห้านาทีฉันก็จะกลับไปดูใหม่
มาร์ตา
"อันเดรส เฮอร์นันเดซ"
อันเดรส
เธอคือวีโว่เหรอ
มาไกลจากคิวบาเลยเหรอ
มาทำอะไรที่นี่จ๊ะ
"แด่มาร์ตา"
อันเดรสแต่งมัน
ให้ฉันเหรอ
ขอบคุณนะ
เขาไม่เคยบอกฉันเลยว่าเขารู้สึกอย่างนี้
ฉันก็รักคุณค่ะอันเดรส
โถวีโว่ ขอบใจนะจ๊ะ
คุณคะ พร้อมแล้วบอกนะคะ
ฉันต้องไปแล้ว
ฉันนึกว่าคอนเสิร์ตนี้จะเป็นการอำลาเพลงเก่าๆ
แต่ตอนนี้...
ฉันมีเพลงใหม่ที่ต้องร้อง
รู้ไหมวีโว่...
อันเดรสคงภูมิใจในตัวเธอมาก
แต่แม่คะ วีโว่ต้องเอาเพลงรักไปให้มาร์ตา
ได้ยินที่ตัวเองพูดหรือเปล่ากาเบรียล่า นี่มันบ้าไปแล้ว
เห็นไหม เพราะงี้ไงหนูถึงไม่บอกแม่ หนูรู้ว่าแม่ไม่เข้าใจหรอก
แม่เข้าใจลูกดี
ไม่ แม่ไม่เข้าใจ
ไม่เหมือนที่พ่อเข้าใจ
อย่าเชียว อย่าใช้ไม้นี้นะกาเบรียล่า
พ่อไม่อยู่แล้ว แต่แม่ยังอยู่
แล้วแม่ก็รู้ว่าแม่ไม่ใช่พ่อของลูก
แม่รู้ว่าแม่ไม่ตลก ไม่เล่นดนตรี
แต่ลูกคุยกับแม่ได้
แม่ไม่เข้าใจด้วยซ้ำว่าทำไมเรื่องนี้ถึงสำคัญกับหนู
มีแต่วีโว่ที่เข้าใจ
วีโว่อยู่ที่คิวบา
วีโว่
ได้เอาเพลงไปให้มาร์ตาหรือเปล่า
นายทำสำเร็จแล้ว
ใช่แล้ว
เราทำสำเร็จ
เดี๋ยวนะ
ลูกพูดความจริงเหรอ
โถ แกบี้
แต่ยังไง
ลูกก็ไม่ควรมาไกลเป็นร้อยไมล์ถึงไมแอมี โดยไม่บอกแม่
หนูรู้ หนูขอโทษค่ะ แต่...
หนูต้องมาส่งต่อเพลงของคุณปู่
ปู่ไม่มีโอกาสสารภาพรักกับมาร์ตา
เหมือนกับ...
ที่หนูไม่เคยได้บอกพ่อว่าหนูรักพ่อมากขนาดไหน
พ่อรู้ว่าลูกรักเขา
นับตั้งแต่เวลาที่ลูกเกิดขึ้นมา
และความรักนั้น กาเบรียล่า
ความรักนั้นจะคงอยู่ตลอดไป
ในใจลูก
เอาล่ะ รัดเข็มขัด เราจะต้องรีบไปคอนเสิร์ตกัน
ขอบคุณค่ะทุกคน
ขอบคุณมาก
และเพื่อเป็นการอำลา
ฉันอยากส่งท้ายด้วยบทเพลง
เพลงที่แต่งโดยเพื่อนเก่า...
และถูกส่งมอบด้วยความช่วยเหลือของเพื่อนใหม่
แมมโบ้ คาบาน่า โอ้
เครื่องบินของเธอจากไปในตอนเช้า
อีกไม่นานโลกจะเห็นเธอเปล่งประกาย
ฉันหวังว่าฉันจะไปกับเธอได้
แต่เส้นทางนี้ของเธอไม่ใช่ของฉัน
อีกไม่นานโลกจะได้ชื่นชมเธอ
ยามที่ฉันเรียนรู้ที่จะอยู่โดยไม่มีเธอ
ทุกท่วงทำนองนั้นเพื่อเธอ
ทุกบทเพลงที่ฉันแต่งล้วนเกี่ยวกับเธอ
และความหวาดกลัว ที่เคยกักขังฉันไว้
ไม่ควรรั้งเธอไว้ ยามเธอต้องการมากขึ้นไป
ฉันอยู่ตรงนี้ เพียงอีกฝั่งฟากไม่ไกล
เป็นกำลังใจให้คุณเสมอ มองเธอโผบินไป
และเมื่อยามเครื่องบินแตะพื้น
จงเก็บเพลงนี้ไว้ในห้วงใจ
ยามถนนมีเพียงทางเดียว
จงเก็บเพลงนี้ไว้ในห้วงใจ
ยามเวลาผันผ่านไป รักยังอยู่ต่อไป
จงเก็บเพลงนี้ไว้ในห้วงใจ
ฉันจะอยู่กับเธอ ยามเพลงนี้บรรเลงรื่น
ตลอดมาในห้วงใจของเธอ
แมมโบ้ คาบาน่า โอ้
จงเก็บเพลงนี้ไว้ในห้วงใจ
โอเคแกบี้ เริ่มงานกันได้
"คีย์เวสต์พลาซ่า"
ยินดีต้อนรับสู่คีย์เวสต์พลาซ่า
นี่
ผู้ใหญ่ สัตว์ทั้งหลายและเด็กๆ
เร่เข้ามา
เราได้เตรียม การแสดงอันตระการตา
ขอเชิญพบกับหนึ่งเดียวคนนี้
วีโว่
เอาเลยๆ
สุภาพสตรีและสุภาพบุรุษ นี่วีโว่กับเด็กน้อยเช่นเคย
ผมนำจังหวะมาจากกลางใจเมืองฮาวาน่า
ผมพกติดตัวมาทุกเมืองที่ผมไปเยือน
มีคนมอบของขวัญให้ผม ที่ผมจะไม่มีวันล้มเลิกหรือละทิ้ง
ธรรมเนียมการเทิดทูนเวลา ของแถบแคริบเบียน
ด้วยการร่วมมือกับแกบี้ ชาวฟลอริดาสุดเหวี่ยง
เราฟันฝ่าลมฟ้าอากาศ และสัตว์เลื้อยคลานดุร้าย
ด้วยการเต้นตามจังหวะของเราเอง ไม่เคยคาดเคลื่อน
เพื่อนขนพริ้วของผมบินไปทั่วภาคใต้
และวาเลนติน่าก็งดงามจนอดไม่ไหว
เป็นประกายราวกับเพชรที่งดงาม
เต้นแทงโก้ราวกับชาวอาร์เจนตินาแท้ๆ
แต่ให้ตาย พวกคุณฟังเพลงของผมไม่เข้าใจ
เพราะผมวิ่งไปวิ่งมา กับท่วงทำนองอันตรึงตรา
ดังนั้นขอจังหวะ ขอเวลา
ขอขีดจำกัดให้ผมได้ฟันฝ่า
เพลงใหม่เอี่ยมคือสิ่งที่เราใฝ่หา
เฮ่
ถ้าชอบท่าเต้นแบบนั้น ก็ช่วยปรบมือกัน
ถ้าชอบท่าเต้นแบบนั้น
ก็ช่วยปรบมือกัน เอาเลย
ถ้าชอบท่าเต้นแบบนั้น ก็ช่วยปรบมือกัน
ถ้าชอบท่าเต้นแบบนั้น
ก็ช่วยปรบมือกัน เอาเลย
และถ้าชอบเพลงนี้ ก็ช่วยร้องตามที
เอาเลย
เราช่างไม่เหมือนใคร
แปลคำบรรยายไทยโดย จิตรวดี ตรีมาศ